Ourea

Ourea su grčki bogovi planina.
 Etimologija 
Ourea (grčki Ούρος) znači "planine".

 Opis 
Ourea je grupni naziv za bogove i božice planina, a oni su njihove personifikacije. Rodila ih je Geja, Majka Zemlja, a nakon njih Ponta i Urana, za kojeg se udala. Ourea su bili prikazivani kao bradati muškarci koji vire iz vrhova planina. 

 Popis Ourea 
 Etna - vulkan na Siciliji. Njega predstavlja božica u koju se zaljubio Hefest. Ona mu je rodila vruće izvore. Pod Etnom su pokopani čudovišni Gejini sinovi: Brijarej, Posejdonov zet, Enkelad, Atenin neprijatelj i Tifon, najveće čudovište. Na vrhu Etne žive Hefest i Kiklopi koji izrađuju munje za Zeusa.
 Atos - planina u Traciji, koju personificira muški bog. 
 Helikon i Kitairon - planine u Beotiji te njeni bogovi. Oni su ujedno i neprijatelji. 
 Nis - planina u Beotiji. Njeno ime se povezuje sa bogom Dionisom. Prema mitu, na toj planini je mladi Dionis čuvan i odgajan, kako bi ga se zaštitilo od Here.
 Olimp - najpoznatija grčka planina, te najviša, u sjeveroistočnoj Grčkoj, na granici pokrajina Tesalije i Makedonije. Ona je dom bogova, nazvana po Zeusovom očuhu, a Kronu je služila kao prijstolje.
 Olimp - planina u Frigiji. 
 Parn - planina u Atici.
 Tmol - planina personificirana istoimenim šumskim bogom, koji je nadgledao natjecanje Apolona i Pana. Apolon je pobijedio, a pobjednikom ga je proglasio Tmol jer ga se bojao.

 Div Olimp, također Gejin sin, kao i planina Olimp, je bio Zeusov očuh i odgajatelj, ali ga je Zeus ubio. Po njemu su nazvane mnoge grčke planine.

Kategorija:Grčka mitologija